Amserlen yr adolygiad:

Cynulliad Cenedlaethol Cymru

Comisiwn y Cynulliad

Annog busnesau bach a chanolig

|  |  |
| --- | --- |
| **Dyddiad cyhoeddi'r polisi:** | 1 Ebrill 2018 |
| **Amlder yr adolygiad:** | Bob dwy flynedd |
| **Dyddiad yr adolygiad diwethaf:** | 1 Ebrill 2018 |
| **Dyddiad yr adolygiad cyfredol:** | 1 Ebrill 2020 |

Cynnwys

[1. Cyflwyniad 3](#_Toc509908736)

[2. Y cefndir 3](#_Toc509908737)

[3. Egwyddorion 4](#_Toc509908738)

[4. Rolau a chyfrifoldebau 4](#_Toc509908739)

[5. Y weithdrefn 5](#_Toc509908740)

[6. Datganiadau o asesiadau 6](#_Toc509908741)

[7. Rhagor o wybodaeth 6](#_Toc509908742)

1. Cyflwyniad

Mae Busnesau Bach a Chanolig yn cael eu pennu gan nifer y cyflogeion sydd ganddynt a'u trosiant. Diffinnir cwmni bach fel un sydd â llai na 50 o gyflogeion a diffinnir cwmni canolig fel un sydd â llai na 250 o gyflogeion.

1. Y cefndir

Rydym yn awyddus i wneud busnes gyda busnesau bach a chanolig a byddwn yn:

• dod yn fwy cyfarwydd â’r busnesau bach a chanolig yn ein hardal a'r nwyddau a'r gwasanaethau y maent yn eu darparu

• cael gwared ar rwystrau at wneud busnes gyda busnesau bach a chanolig

• cydnabod y gall busnesau bach a chanolig gynnig gwerth am arian

• egluro ein prosesau caffael er mwyn helpu busnesau bach a chanolig i wneud cais am ein busnes

• ei gwneud yn haws i fusnesau bach a chanolig gyfathrebu â ni

• sicrhau nad yw ein prosesau'n gwahaniaethu yn erbyn busnesau bach a chanolig

• sicrhau bod busnesau bach a chanolig yn cael pob cyfle i gystadlu am ein contractau

• hysbysebu cyfleoedd contract dros £25,000, lle bo modd, ar GwerthwchiGymru

• annog ein prif gyflenwyr i ddarparu cyfleoedd i fusnesau bach a chanolig fel is-gontractwyr

• croesawu ceisiadau gan fusnesau newydd

• croesawu ceisiadau gan fusnesau bach sy’n gydweithredol, neu ar sail consortia

• cymhwyso'r rheolau i bob cynigiwr mewn modd teg a thryloyw bob amser

1. Egwyddorion

Rydym wedi ymrwymo'n llwyr i ddatblygu cynaliadwy a byddwn yn:

• gwneud yn siŵr bod busnesau bach a chanolig yn ymwybodol o feini prawf datblygu cynaliadwy a sut yr ydym yn asesu effaith ffactorau economaidd, amgylcheddol a chymdeithasol

• annog busnesau bach a chanolig i gofleidio datblygu cynaliadwy

1. Rolau a chyfrifoldebau

Rydym yn moderneiddio ein prosesau caffael i sicrhau eu bod yn darparu tryloywder a thegwch ar gyfer pob busnes bach a chanolig. Er mwyn cyflawni hyn byddwn yn:

• sicrhau bod pobl fedrus, broffesiynol a chymwys yn rheoli’r prosesau

• egluro ein prosesau caffael i fusnesau bach a chanolig

• cadw ein proses dendro mor glir a syml â phosibl er mwyn lleihau costau

• defnyddio e-gaffael gan gynnwys e-dendrau a chardiau caffael, er mwyn gwella effeithlonrwydd

• ystyried y dull mwyaf priodol i sicrhau gwerth am arian a rheoli risg, ar gyfer pob caffaeliad

• ystyried rhannu contractau mawr yn lotiau ar wahân lle bo hynny’n briodol, i wneud y mwyaf o gyfleoedd tendro ar gyfer busnesau bach a chanolig

• trafod y broses gaffael gyda busnesau bach a chanolig i’w helpu i ddeall ein gofynion, ac asesu eu haddasrwydd eu hunain

• rhoi gwybod i fusnesau bach a chanolig am y meini prawf a’r pwysoliadau y byddwn yn eu defnyddio i werthuso datganiadau o ddiddordeb a thendrau

• penderfynu ynghylch gofynion cymwysterau ariannol ar sail asesu risg, fesul tendr

• ystyried atebion eraill y gall busnesau bach a chanolig eu cynnig

• ôl-drafod gyda phob cynigiwr ar gais, i helpu busnesau bach a chanolig i wella eu perfformiad tendro

• rhoi taliad o fewn 30 diwrnod i dderbyn anfoneb gywir

• ei gwneud yn ofynnol i’n prif gontractwyr dalu busnesau bach a chanolig o fewn 30 diwrnod o dderbyn anfoneb gywir.

1. Y weithdrefn

Rydym yn hyrwyddo gwelliant parhaus a byddwn yn:

• mabwysiadu arferion gwaith da mewn perthynas â'r arweiniad a gynigir ar gaffael

• croesawu adborth gan fusnesau bach a chanolig ar ein prosesau a’n gweithdrefnau

• gwella ein gweithdrefnau a’n prosesau'n barhaus

Yn gyfnewid, disgwyliwn i fusnesau bach a chanolig:

• gofrestru ar www.gwerthwchigymru.co.uk

• darparu gwybodaeth am eich busnes i'n helpu i ddeall mwy

• manteisio ar gyfleoedd i gwrdd â ni

• sicrhau eich bod yn deall ein gofynion, ond os nad ydych, eich bod yn gofyn am gyngor

• bod yn realistig wrth asesu eich gallu eich hun i gyflawni ein contractau

• croesawu dulliau e-gaffael, ac o leiaf dod i ddeall y rhyngrwyd

• sicrhau bod yr holl weithgareddau'n cael eu cynnal mewn modd gonest a chyfrifol

• gwella eich cyfraniad busnes i ddatblygu cynaliadwy yn barhaus

• sefydlu polisïau, prosesau ac ardystiadau addas sy’n dangos eich bod wedi ymrwymo i ansawdd, iechyd a diogelwch a chyfle cyfartal

• datblygu a gweithio gyda’ch cadwyni cyflenwi i gynnwys busnesau bach a chanolig eraill

• trin eich cyflenwyr yn deg, a'u talu o fewn 30 diwrnod o dderbyn anfoneb gywir

1. Datganiadau o asesiadau

Cynhaliwyd Asesiad o'r Effaith ar Gydraddoldeb ar y polisi hwn. Gellir ei ddarparu ar gais. Nid oes angen Asesiad o Effaith ar Breifatrwydd ar gyfer y polisi hwn nac Asesiad o Effaith ar Gynaliadwyedd.

1. Rhagor o wybodaeth

I gael rhagor o wybodaeth, cysylltwch â Jan Koziel, Pennaeth Caffael yn **jan.koziel@cynulliad.cymru**